CELEX: 62016CN0227
Language: hr
Date: 2016-04-22 00:00:00
Title: Predmet C-227/16: Zahtjev za prethodnu odluku koji je 22. travnja 2016. uputio Gerechtshof Arnhem-Leeuwarden, zittingsplaats Arnhem (Nizozemska) – Jan Theodorus Arts protiv Veevoederbedrijf Alpuro BV

1.8.2016   
            
            
               HR
            
            
               Službeni list Europske unije
            
            
               C 279/10
            
         Zahtjev za prethodnu odluku koji je 22. travnja 2016. uputio Gerechtshof Arnhem-Leeuwarden, zittingsplaats Arnhem (Nizozemska) – Jan Theodorus Arts protiv Veevoederbedrijf Alpuro BV
   (Predmet C-227/16)
   (2016/C 279/15)
   Jezik postupka: nizozemski
   
      Sud koji je uputio zahtjev
   
   Gerechtshof Arnhem-Leeuwarden, zittingsplaats Arnhem
   
      Stranke glavnog postupka
   
   
      Žalitelj: Jan Theodorus Arts
   
      Druga stranka u postupku: Veevoederbedrijf Alpuro BV
   
      Prethodna pitanja
   
   
               1.
            
            
               S obzirom na ciljeve Uredbe Vijeća (EZ) br. 73/2009 (1) od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, a koji su postizanje prihvatljivog životnog standarda za poljoprivrednike pomoću izravne potpore dohotku te unapređivanje javnog zdravlja, zdravlja životinja, okoliša i dobrobiti životinja, je li valjan skup ugovornih odredbi u ugovoru sklopljenom između uzgajivača teladi i integriranog proizvođača čiji je učinak da se jedinstveno plaćanje koje je dodijeljeno uzgajivaču teladi vraća integriranom proizvođaču kroz umanjenje cijene uzgojene teladi?
            
         
               2.
            
            
               U slučaju niječnog odgovora na prvo pitanje, imaju li nacionalni sudovi, uzimajući u obzir postojeću povredu ciljeva Uredbe br. 73/2009, ovlast izmijeniti ugovor na temelju načela klauzule rebus-sic-stantibus, na način da se šteta koja uslijed ništavosti nastaje za integriranog proizvođača u cijelosti ili djelomično neutralizira, osobito smanjenjem cijena uzgojene teladi?
            
         
      (1)  Uredba Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (SL L 30, 31.1.2009., str. 16.) (SL, posebno izdanje na hrvatskom jeziku, poglavlje 3., svezak 19., str. 199.).